google/wiki40b huggingface dataset:
Boom Beach

Spēlēšanas process

Boom Beach kombinē uzbrukšanu citiem spēlētājiem un datora ģenerētām bāzēm. Spēles sižets notiek tropiskā arhipelāgā un spēlētāju uz salas ar aizsardzības ieročiem un armiju (līdzīgi kā citā Supercell spēlē Clash of Clans). Spēlētāji var būvēt savu bāzi, uzlabot aizsardzību un atbloķēt jaunus armijas veidus. Tā bija top 10 spēle 22 valstīs uzreiz pēc tās izlaišanas. Spēle vērš spēlētāju pret pretinieku zināmu kā Blackguard, kuru pārstāv leitnants Hamermans. Izņemot galveno spēles aspektu, te ir arī kooperatīva forma, kur spēlētāji iegūst "intelu" (izdzīvojot uzbrukumos, uzbrūkot, vai kā balvas) kas tiek lietots, lai uzbruktu datora ģenerētam bāzēm operācijās.

Valūta

Spēle izmanto arī premium valūtu — dimantus. Dimantus var iegūt sasniedzot noteiktus starpposmus un pabeidzot noteiktus sasniegumus, bet galvenais veids kā tos iegūt ir to nopirkšana par reālu naudu. Dimantus arī var dabūt no dārgumu lādēm, kuras parādās skatoties spēles mapē. Dimanti var paātrināt jebkuru spēles aspektu (izņemot zemūdenes niršanu).
Malvīne Vīgnere-Grīnberga

Dzīvesgājums

Dzimusi 1871. gada 24. oktobrī Rīgā.
Mācījās Vīgneru Ernesta dziedāšanas kursos Rīgā, pēc tam papildinājās Maskavā, Pēterburgā un Berlīnē. 1891. gadā debitēja Rīgas Latviešu biedrības rīkotā koncertā kā latviešu tautas dziesmu izpildītāja. Dziedāja arī Liepājas un Rīgas vācu operā, 1905. gadā sarīkoja pirmo latvju dziesmu koncertu Berlīnē. 1908. gadā devās koncertturnejā no Rīgas līdz Vladivostokai, septiņos mēnešos nodziedot 40 koncertus 25 pilsētās. 1912. gadā izpildija Filipjevnas lomu pirmajā Latvju operā "Jevgenijs Oņegins". 1913. gadā dziedāja vairākas partijas Latvju operā.
Latvijas Nacionālās operas soliste (1919-1920) grāfienes lomā (P. Čaikovska „Pīķa dāma”), Martas lomā (Š. Guno „Fausts”), titullomā Ž. Bizē operā „Karmena”. Rīgas Tautas konservatorijas pedagoģe (1927–1930). Vadīja latviešu tautasdziesmu ansambli. Kopš 1930. gadiem dzīvoja Siguldā, kur vadīja privātu vokālo studiju.
Mirusi 1949. gada 6. jūnijā Rīgā.
Bija precējusies ar inženieri Oto Grīnbergu, tēlnieka Teodora Zaļkalna brāli.
Riteņbraukšanas gregari

Riteņbraukšanas gregari jeb melnstrādnieks ir šosejas riteņbraukšanas termins, ar ko apzīmē sportistu, kurš strādā savas komandas un līdera labā. 
Franču valodā tiek izmantots termins domestique, kura nozīme ir "kalps". Itālijā un Spānijā tiek izmantots termins gregario (kareivis Romas leģionā, "viens no grupas"), bet Beļģijā un Nīderlandē to apzīmē ar knecht ("kalps") vai helper ("palīgs"). Pirmoreiz šis apzīmējums franču valodā pielietots 1911. gadā, lai arī šāda veida braucēji ir pastāvējuši arī pirms tam.

Pamata atbalsts

Gregari komandas biedriem no pavadošā auto nogādā ūdeni un pārtiku, kā arī dod aizvēju saviem komandas līderiem. Viņi palīdz arī saviem biedriem mehānisku problēmu gadījumā, gan aizdodot ekipējumu kā velosipēdu vai ratu, gan palīdzot atkal atgūt pozīciju, savā aizvējā palīdzot panākt grupu.
Rīgas 65. vidusskola

Izglītības programmas

2018. gadā skolā tiek īstenota pamatizglītības mazākumtautību programma (21011121), vispārējās vidējās izglītības vispārizglītojošā virziena mazākumtautību programma (31011021).

Vēsture

Skola dibināta 1971. gadā.
2017. gada Eiropas individuālais šaha čempionāts sievietēm

2017. gada Eiropas individuālais šaha čempionāts sievietēm bija šaha turnīrs, kas notika Rīgā no 10. līdz 22. aprīlim 2017. gadā.

Organizācija

Latvijas Šaha federācija 18. Eiropas individuālā šaha čempionāta sievietēm rīkošanas tiesības ieguva Eiropas šaha savienības (ECU) Ģenerālajā asamblejā 2016. gada septembrī Azerbaidžānas galvaspilsētā Baku pasaules šaha olimpiādes laikā. Līdz ar sieviešu čempionātu Latvija ieguva tiesības rīkot arī 2018.gada Eiropas čempionātu jauniešiem vecuma grupās no U8 līdz U18. Par Eiropas individuālā šaha čempionāta sievietēm norises vietu bija izvēlēta viesnīca "Radisson Blu Hotel Latvija" (Rīga, Elizabetes iela 55), kur tas notika konferenču centra zāle "Omega". Galvenie organizatori no Latvijas puses bija Latvijas Šaha federācijas prezidents Āris Ozoliņš un turnīra direktors Egons Lavendelis. Turnīra galvenais tiesnesis bija Ašots Vardapetjans (Armēnija). No turnīra tika organizētas interneta tiešraides ar kvalificētu šahistu komentāriem. Partiju translācijas notika arī blakus turnīra zālei, kas saskaņā FIDE stingrajiem noteikumiem bija slēgta skatītājiem.
Šabtajs Kalmanovičs

Biogrāfija

Š. Kalmanovičs piedzima Kauņā, Lietuvas PSR, 1949. gadā. 1971. gadā pabeidza Kauņas Politehnisko institūtu. Tajā pašā gadā kopā ar savu ģimeni emigrēja uz Izraēlu, kur pabeidza Jeruzalemes universitāti, vēl ir ieguvis inženieru diplomu. 1988. gadā tika apcietināts un notiesāts uz septiņiem gadiem ieslodzījumā par spiegošanu PSRS labā, taču izcietis tikai 5 gadus no piespriestā soda veselības problēmu dēļ. Saskaņā ar apsūdzības datiem Š. Kalmanovičs piegādāja informāciju PSRS vairāk nekā 17 gadus. Viņš bija aktīvs Izraēlas darba partijas loceklis, strādāja valdības preses dienestā. Pirms apcietināšanas viņš dzīvoja un strādāja Āfrikā, kur bija Izraēlas pārstāvis.
Pēc tam pārcēlās uz dzīvi Krievijas Federācijā, bija izcili veiksmīgs basketbola patrons un funkcionārs. Ģenerālmenedžera amatā kopā ar dažādiem klubiem 5 reizes uzvarēja Eirolīgā — 1999. gadā vīriešu basketbola klubam Kauņas "Žalgiris", 2003. gadā Krievijas sieviešu basketbola klubam Jekaterinburgas UMGK, no 2007. līdz 2009. gadam 3 reizes Krievijas vīriešu basketbola klubam Maskavas apgabala "Spartak". Pēc panākuma ar "Žalgiris" Lietuvas prezidents viņam piešķīra dižciltīgā titulu un kopš tā laika viņa uzvārds tika papildināts ar fon. Kopš 2008. gada viņš bija arī Krievijas sieviešu basketbola izlases ģenerālmenedžeris. Š. Kalmanovičs bija vienīgais basketbola klubu īpašnieks, kas Eirolīgā bija spējis uzvarēt gan ar sieviešu, gan ar vīriešu komandām. Bija ievērojams kolekcionārs, kura īpašumā bija viena no ievērojamākām Latvijas porcelāna kolekcijām, kuras daļa tika izmantota, izdodot katologu "Riga Art Ceramics" 2009. gadā.
2009. gada 2. novembrī atentātā Šabtaju Kalmanoviču nošāva. Šāvēji Kalmanoviča Mercedes automašīnas virzienā raidīja 10 automāta šāvienus, no gūtajiem ievainojumiem Kalmanovičs notikumā vietā mira, bet viņa šoferis ar smagiem ievainojumiem tika ievietots slimnīcā. Par nozieguma galveno versiju tika uzskatīta pasūtījuma slepkavība, kas bija vērsta pret Kalmanoviču kā basketbola kluba vadītāju.
Aija Putniņa

Karjera

A. Putniņa basketbolu sākusi spēlēt TTP basketbola skolā pie trenerēm Maijas Kubliņas, Ilgas Priedoliņas. Taču basketbolistes karjeru sāka 2003. gadā TTT Rīga Juniores klubā, kur pavadīja vienu sezonu. Pēc tam devās uz ASV, kur absolvēja vidusskolu. Laika posmā no 2004. līdz 2006. gadam A. Putniņa basketbolu spēlēja Ridžisas katoļu vidusskolas sastāvā. Taču nākamās divas sezonas viņa pavadīja, spēlējot basketbolu NCAA, kur viņa pārstāvēja Kolorādo universitātes basketbola komandu, viņa startēja Big 12 konferencē.
Pēc pabeigtas universitātes un iegūtas izglītības viņa 2008. gadā devās uz Spāniju, kur spēlēja Olesa Espanyol kluba sastāvā. A. Putniņa 2008.—2009. gada sezonā kļuva par Katalonijas čempioni. Taču Spānijas čempionātā A. Putniņas pārstāvētais klubs izcīnīja 5. vietu.
Pēc veiksmīga starta 2009. gada Eiropas čempionātā viņa parakstīja līgumu ar Francijas LFB klubu Mondevilles USO, ar ko cīnījās FIBA Eiropas kausā, kur nokļuva līdz ceturtdaļfināla stadijai. Taču Francijas čempionātā viņa sasniedza pusfināla stadiju. 2010. gadā parakstīja līgumu ar citu LFB klubu Arras.
2011. gada jūlijā noslēdza līgumu ar Lietuvas klubu Kauņas "VICI Aistes". Tā sastāvā uzvarēja 2011.—2012. gada Baltijas līgas čempionātā, kā arī Lietuvas čempionātā un Lietuvas kausa izcīņā. 2012. gada septembrī Putniņa pārgāja uz Spānijas klubu Pamplonas "UNB Obenasa". Tā sastāvā sasniedza Spānijas līgas ceturtdaļfinālu. Pēc sezonas pārgāja uz Itālijas klubu Umbertides "Acqua & Sapone".
Seula

Vēsture

Seula minēta rakstos kā Bekdžes (Baekje) (viena no Trīs karaļvalstīm) galvaspilsēta Virjesona (Wiryeseong) 18. gadā p.m.ē.
6. gadsimtā Gorjo (Goryeo) valstī Seula bija "dienvidu galvaspilsēta.
Korejas kara laikā (1950—1953) pilsēta vairākas reizes tika spēcīgi nopostīta. Pēc pamiera noslēgšanas simboliski par Dienvidkorejas galvaspilsētu tika izraudzīta Seula, un mūsdienās Seulas aglomerācijā dzīvo 24% no Dienvidkorejas iedzīvotājem.
1988. gadā Seulā notika Vasaras Olimpiskās spēles.
Mušķērāji

Latvijā

Latvijā sastopama viena mušķērāju ģints suga — pelēkais mušķērājs (Muscicapa striata).

Kopīgās īpašības

Mušķērāji ir neliela auguma putni ar lielu, apaļu galvu, īsu asti un saplacinātu knābi, kas pie pamatnes ir salīdzinoši plats. Lielākajai daļai sugu apspalvojums ir pelēks, pelēkbrūns vai brūns, neuzkrītošs. Jaunie putni raibumotāki nekā pieaugušie. Kājas smalkas un tieviņas, samērā vājas. Mušķērāji tās izmanto tikai, lai pieķertos pie koka zara.
Barojas galvenokārt ar lidojošiem kukaiņiem, kuri tiek noskatīti no kāda koka zara. Ligzda parasti atrodas kokā, bet dažas Āfrikas sugas ligzdo koka dobumos.
Reebok

Reebok International Limited, vācu sporta apģērbu giganta Adidas filiāle, ir sporta apavu, apģērbu, hokeja inventāra un aksesuāru ražotājs. Kompānija, kas tika nodibināta 1895. gadā Boltonā, Anglijā, sākotnēji tika saukta par J.W. Foster and Sons, bet 1958. gadā tika pārdēvēta par Reebok.
Solaris Trollino 18

Ražošana

Trolejbuss Solaris Trollino 18 ir balstīts uz autobusa Solaris Urbino 18 bāzes. Tas ir trīsasu zemās grīdas trolejbuss, kas sastāv no divām daļām. Tās ir savienotas ar šarnīru. Trolejbusa labajā pusē atrodas četras durvis.
Visi trolejbusi ir aprīkoti ar elektroiekārtām TV Europulse, ar uzņēmuma "Cegelec" asinhrono vilces motoru (piedalās trolejbusa Solaris Trollino 18 AC ražošanā no 2005. gada), kā arī ar Ganz-Škoda elektroiekārtu (iepriekš Ganz; tiek iebūvēta trolejbusiem Solaris Trollino 18 T no 2001. gada). Papildus tam trolejbusu var aprīkot arī ar dīzeļģeneratoru, lai trolejbuss varētu braukt bez kontaktvadu posmā.

Prototips

Divi trolejbusa Solaris Trollino 18 AC prototipi tika saražoti 2004. un 2005. gadā. Pirmo prototipu piegādāja Šveices pilsētai Vintertūrai, bet otru — Šveices pilsētai La Chaux-de-Fonds.

Piegādes

Trolejbuss Solaris Trollino 18 tiek ražots kopš 2001. gada.
Kizilorda

Vēsture

Kizilorda ir dibināta 1820. gadā kā Kokandas hanistes cietoksnis Akmečeta (Ak-Mechet, arī Aq Masjid, Aq Mechet, 'baltā mošeja'). Forta komandieris bija Jakubs Begs, līdz to 1853. gadā ieņēma Krievijas Impērijas karaspēks ģenerāļa Vasīlija Perovska vadībā. 
Krievi cietoksni pārsauca par Perovska fortu, kopš 1867. gada par Perovsku. Pēc Kirgīzu APSR nodibināšanas 1920. gadā tā atguva Akmečetas vārdu. 
1925. - 1929. gadā, kad pilsēta bija Kazahu APSR galvaspilsēta, to pārdēvēja par Kizil-Ordu (no kazahu qyzyl 'sarkans' un orda 'centrs', 'galvaspilsēta').

Sadraudzības pilsēta

Pilsētai ir sadraudzības pilsētas attiecības ar ASV štata Kolorādo pilsētu Arvadu.
Karaļa Prūsija

Karaļa Prūsija (vācu: Königliches Preußen, poļu: Prusy Królewskie) jeb Rietumprūsija (latīņu: Prut(h)enia Occidentalis, Prussia Occidentalis) bija autonoma Polijas karaļvalsts (no 1466), vēlāk Polijas-Lietuvas kopvalsts (no 1569) daļa seno prūšu (agrāko Kulmas, Pamedes un Varmijas zemju) un Pomerānijas teritorijā līdz Polijas dalīšanai 1772. gadā, kad tā kļuva par Prūsijas karalistes daļu.
Mūsdienās tā pilnībā ietilpst Polijas sastāvā, bet ir sadalīta starp Kujāvijas-Pomožes, Pomožes un Varmijas-Mazūrijas vojevodistēm.

Vēsture

Pēc Vācu ordeņa sakāves Grunvaldes kaujā un Trīspadsmitgadu karā 1466. gadā daļa no agrākās Vācu ordeņa valsts pakļāvās Polijas karalim Kazimiram IV Jagaiļa dēlam kā "Karaļa Prūsija" ar personālūnijas statusu, bet atlikusī daļa 1525. gadā pārtapa par vasaļvalsti Prūsijas hercogisti (zīmīgi, ka pēc 1561. gada Viļņas ūnijas noslēgšanas dibinātā Kurzemes un Zemgales hercogiste tiesību ziņā tika pielīdzināta Prūsijas hercogistei, bet pārējā Livonijas ordeņa valsts un bīskapiju teritorija tika nodēvēta par Pārdaugavas Livonijas hercogisti, kas atradās personālūnijā ar Lietuvu un tās nākamajiem valdniekiem).
Sūzena Kera

Izglītība

Kera piedzima Itakā, Ņujorkā. Viņas brālis ir aeroinženieris Džordins Kers.
1971. gadā viņa pabeidza Heritonu vidusskolu, pēc tam 1975. gadā Mount Holyoke koledžu saņemot bakalauru mākslā ar summa cum laude, bet 1978. gadā doktora grādu Ņujorkas Universitātē. Pēc tam viņa pārcēlās uz Sanfrancisko un strādāja mākslas muzejā.

Apple Computer Inc.

Kera pievienojās Apple Computer pēc vidusskolas drauga Endija Hercfelda zvana 1980. gados. Viņa bija sākotnējās Apple Macintosh dizaina komandas dalībniece, Apple Computer strādājot kopš 1982. gada (darbinieka numurs #3978). Kera sākotnēji tika pieņemta darbā Macintosh programmatūras grupā, lai izstrādātu grafisko saskarni un burtveidolus; uz viņas vizītkartēm bija rakstīts "HI Macintosh Artist". Vēlāk viņa kļuva par radošo direktori, strādājot direktora Toma Suitera pakļautībā.
Kera ir izstrādājusi daudzus burtveidolus, ikonas un reklāmas materiālus sākotnējai Macintosh operētājsistēmai. Viņas darbu atvasinājumus joprojām var redzēt daudzos datorgrafikas rīkos un piederumos, īpaši ikonās kā laso, sagrābšana un krāsas spainis. Viņa bija arī viena no pirmajām māksliniecēm pikseļu mākslā. Pazīstamākie viņas darbi no laika Apple ir Chicago burtveidols (biežāk izmantotais burtveidols klasiskajā Mac OS, kā arī pirmajās četrās Apple iPod paaudzes saskarnēs izmantotais Geneva burtveidols, vienplatuma burtveidols Monaco, Clarus Dogcow ikona, Happy Mac (smaidošais dators, kas parādījās pie tā ieslēgšanas) un Command taustiņa simbols uz Apple tastatūrām.

Pēc Apple

Pēc aiziešanas no Apple Kera pievienojās NeXT kā dizainere, strādājot ar tādiem klientiem kā Microsoft un IBM. Viņas projekti ar Microsoft iekļāva kāršu kavu Windows 3.0 Solitaire spēlei un daudzas ikonas un Windows 3.0 dizaina elementus. Daudzas no viņas ikonām, tādas kā Notepad un dažādas Control Panel ikonas palika nemainīgas līdz pat Windows XP. IBM vajadzībām viņa izstrādāja ikonas un dizaina elementus OS/2 operētājsistēmai, bet Eazel vajadzībām viņa radīja ikonas Nautilus failu pārvaldniekam.
2003. gadā viņa bija viena no Glam Media (tagad Mode Media) dibinātājām.
Ņujorkas Modernās mākslas muzeja veikalā tiek pārdotas rakstāmlietas un piezīmju grāmatiņas ar viņas dizaina elementiem. Sākot ar 2007. gada 7. februāri viņa ir radījusi ikonas dāvanu iespējai sociālā tīkla vietnē Facebook. Sākotnēji ieņēmumi no dāvanu pārdošanas tika ziedoti organizācijai Susan G. Komen for the Cure cīņai pret krūts vēzi. Viena no dāvanu ikonām "Big Kiss" ir iekļauta arī dažās Mac OS X versijās kā lietotāja konta attēls.
2012. gadā viņa tika pieaicināta liecināt tiesas prāvā kā eksperte patentu pārkāpumu lietā, pārstāvot Apple pret konkurentu Samsung.
Kerai pieder digitāla dizaina prakse Sanfrancisko un viņa pārdod parakstītas savu darbu izdrukas kareprints.com vietnē.
Baltijas dzegužpirkstīte

Apraksts

Daudzgadīgs, aptuveni 15 - 60 cm augsts lakstaugs. Gumi "pirkstaini" (gr. dactylos 'pirksts', rhiza 'sakne'), saknes īsas. Stublājs stāvs ar cauru vidu - kas ir svarīga atšķirība no plankumainās dzegužpirkstītes. Lapas lancetiskas, virspusē plankumainas, šaurākas nekā Dactylorhiza majalis, no kurienes epitets longifolia 'garlapains'. Plankumi uz lapām gandrīz taisnstūrveidīgi, it kā paralēlās rindās. Lieli ziedi, sakārtoti blīvā, garā ziedkopā. Pieziedlapas lancetiskas, violetas. Ziedi purpurvioleti. Lūpa trīsdaivaina, visas daivas ieapaļas. Latvijā zied jūnijā un jūlijā.

Izplatība

Baltijas dzegužpirkstītes areāls plešas no Austrumeiropas līdz Āzijas rietumdaļai. Latvijā Baltijas dzegužpirkstīte pirmo reizi ievākta herbārijā 1880. gadā Lielupes krastā pie Mellužiem.

Biotopi

Aug mitrās pļavās, purvos, pārpurvotās pļāvās, upju krastos, krūmājos, retāk skrajos mežos. Sugu apdraud meliorācija un augsnes rekultivēšana kā arī pļavu aizaugšana ar krūmiem un kokiem.
Sniegs (filma)

Sižets

Lai arī latvieši mēdz dziedāt par augstajiem kalniem, uz kuriem viņi stāv un dzied, Latvijā kalnu īsti nemaz nav. Tomēr "stāvēt un dziedāt" latviešiem ir, kur - turpat, kur iespējams slēpot. Tā Latvijā rodas sniegoti kalni.
Aleksandrs Šmits

Dzīvesgājums

1922. gadā beidzis Kara medicīnas akadēmiju Petrogradā. No 1925. gada bija akadēmisks mācību spēks. No 1934. gada  vadīja Bioķīmijas katedru Ļeņingradas 2. Medicīnas institūtā. Šajā laikā vienlaicīgi bija arī Uztura institūta zinātniskais vadītājs (1935-36). No 1936. līdz 1945. gadam bija Vissavienības Vitamīnu zinātniski pētnieciskā institūta direktors. 1939. gadā kļuva par medicīnas zinātņu doktoru. Šmits izstrādāja metodi askorbīnskābes koncentrātu iegūšanai no skujām, kas bija svarīgi kara laikā. Viņš arī noorganizēja vienkāršas iekārtas vitamīnu ražošanai. Strādājis Rīgas Medicīnas institūtā par docētāju, vadījis LEKMI un Latvijas Bioķīmijas zinātniskās biedrību. Laikā no 1946. līdz 1949. gadam bijis Latvijas Universitātes Medicīnas fakultātes dekāns. No 1947. līdz 1955. gadam bijis Latvijas PSR Augstākās Padomes priekšsēdētāja vietnieks. Saņēmis Staļina un LPSR Valsts prēmiju. No 1950. līdz 1973. gadam bija RMI Bioķīmijas katedras vadītājs. Šajā pat laikā no 1951. līdz 1953. gadam bija ZA Eksperimentālās medicīnas institūta direktors. Šmits publicēja vairāk kā 150 zinātniskos darbus insulīna un askorbīnskābes bioķīmijā un ražošanas tehnoloģijā, arī cilvēku parenterālajā barošanā. Pētījis aizkuņģa dziedzera hormona insulīna bioķīmiju, vitamīnu ķīmiju, to klīniskās lietošanas un ražošanas tehnoloģiju. Ieviesis vienkāršotu insulīna ražošanu PSRS (1928) un askorbīnskābes rūpniecisko sintēzi (1951).
Rolands Baiers

Biogrāfija

1983. gadā uzvarējis pirmajā Pasaules čempionātā šaha kompozīciju risināšanā individuālajā vērtējumā. 1988. gadā saņēmis starptautiskā lielmeistara nosaukumu šaha kompozīciju risināšanā. Nodarbojas arī ar šaha kompozīciju, īpaši dažādu mata uzdevumu sastādīšanu. FIDE viņam 1989. gadā ir piešķīrusi starptautiskā arbitra nosaukumu šaha kompozīcijā, bet 1992. gadā – FIDE meistara nosaukumu šaha kompozīcijā.
Tirozīnkināzes receptori

Tirozīnkināzes receptori ir receptori, kas atrodas uz šūnu ārējās sienas jeb membrānas, un tie piedalās citu hormonu izraisīto efektu īstenošanā, kā augšanas faktora, insulīna, epidermas augšanas faktora un citu hormonu un faktoru darbības īstenošanā. Ligandu regulētie enzīmi pēc uzbūves ir proteīni (olbaltumvielas), kurus citādi dēvē arī par tirozīna kināzēm.
Angelikskābe

Atrašanās dabā

Atrodama daudzos čemurziežu dzimtas augos, piemēram, dižzirdzeņu (Angelica archangelica) saknēs. No tā cēlies vielas nosaukums. Angelikskābe atrasta arī dažu skrejvaboļu aizsargsekrētā.

Īpašības

Karsējot vai apstrādājot ar sērskābi, angelikskābe pārgrupējas par tiglīnskābi.
Smēķēšanas ierobežošana

Smēķēšanas ierobežošana ir ar likumu noteiktas normas, kas ierobežo tabakas izstrādājumu smēķēšanas tiesības publiskajā vai privātajā telpā (atkarībā no katras konkrētās valsts likumdošanas).

Vēsture

Vēsturiski pirmais smēķētāju vajāšanas gadījums fiksēts 1492. gadā: Inkvizīcija notiesāja uz 7 gadiem ieslodzījumā kādu donu Rodrigo de Heresu par smēķēšanu. Aktīvu cīņu pret smēķēšanu īstenoja arī Krievijas cars Aleksejs I, pavēlēdams smēķēšanā pieķertos sodīt: pirmajā reizē 60 sitienus ar nūju pa papēžiem, otrajā reizē - izraut nāsis un nogriezt ausis, trešajā reizē - sodīt ar nāvi (šo likumu atcēla tikai Pēteris I).
Mūsdienās statistika liecina, ka pasaulē vismazāk smēķē tādās valstīs kā Etiopija, Gana un Kongo, bet visvairāk smēķē Grieķijā.
2010. gadā Butāna kļuva par pirmo valsti pasaulē, kas aizliedza tabaku. Butānā par tabakas audzēšanu un pārdošanu tiek piespriests vairāku gadu cietumsods. Tabaku nelielā daudzumā personīgai lietošanai gan ir iespējams importēt no ārzemēm ar īpašām atļaujām.
Plākšņu bruņas

Plākšņu bruņas ir no lielām metāla plāksnēm veidotas krūšu vai visa ķermeņa bruņas.
Dziesma, ar ko tu sāksies?

"Dziesma, ar ko tu sāksies?" ir viena no Imanta Kalniņa cikla „Cilvēks, kas smejas” dziesmām ar Viktora Kalniņa vārdiem. 
Dziesmas pirmatskaņojums notika 1979. gada 21. janvārī grupas „Menuets” 10. jubilejas koncertā Rīgas Operetes teātrī. Teātra izrāde „Cilvēks, kas smejas” tolaik tā arī netika iestudēta, taču dziesma uzsāka pati savu dzīvi un bija otrajā vietā 1979. gada „Mikrofona” aptaujā par populārāko dziesmu Latvijā. Nākamajā dienā pēc aptaujas noslēguma koncerta "Mikrofona" aptaujas organizētāji saņēma vēstuli no LKP CK ar prasību sniegt paskaidrojumus par šo dziesmu.
2018. gadā „Dziesma, ar ko tu sāksies?" ieguva 7. vietu Radio SWH rīkotajā LVtop100 aptaujā.

Dziesmas vārdu pārmaiņas

"Menuets" 1979. gada 21. janvārī Operetes teātrī dziedāja "Tavējie sapratīs", bet klausītāji saklausīja "Savējie sapratīs", savukārt "sāksies" vietā "sācies".
Encyclopedia of Life

Pārskats

EOL sāka darboties 2008. gada 26. februārī ar 30 000 rakstiem.  Vietne izrādījās ļoti populāra, un uz laiku nācās atgriezties uz demonstrācijas lapām divu dienu laikā, kad tai tika pieprasīti vairāk nekā 11 miljoni skatījumu.  
Vietne tika atsākta 2011. gada 5. septembrī ar pārveidotu saskarni un rīkiem.  Jaunā versija - ar nosaukumu EOLv2 - tika izstrādāta, reaģējot uz plašas sabiedrības, pilsoņu zinātnieku, pedagogu un profesionālu biologu pieprasījumiem par saistošāku, pieejamāku un personīgāku vietni. EOLv2 ir pārveidota, lai uzlabotu lietojamību un veicinātu ieguldījumu un mijiedarbību starp lietotājiem. Tas ir arī internacionalizēts ar saskarnēm, kas paredzētas angļu, vācu, spāņu, franču, galisiešu, serbu, maķedoniešu, arābu, ķīniešu, korejiešu un ukraiņu valodas runātājiem. EOL 2014. gada 16. janvārī atklāja TraitBank - meklējamu, atvērtu digitālo krātuvi, kurā ir atrodami visu organismu raksturlielumi, mērījumi, mijiedarbība un citi fakti.  
Iniciatīvas Izpildkomitejā ietilpst vecākie virsnieki no Dzīves Austrālijas atlanta, Bioloģiskās daudzveidības mantojuma bibliotēkas konsorcijas, Ķīnas Zinātņu akadēmijas, CONABIO, Lauka muzeja, Hārvarda universitātes, Bibliotheca Alexandrina (Aleksandrijas bibliotēka), MacArthur fonda, Jūras bioloģiskās laboratorijas, Misūri Botāniskais dārzs, Sloanas fonds un Smitsona institūts .

Nodoms

Informācija par daudzām sugām jau ir pieejama no dažādiem avotiem, it īpaši par megafaunu . Pašlaik pieejamo datu apkopošana par visām 1,9 miljoniem sugu prasīs apmēram 10 gadus.  Kopš 2011. gada septembra, EOL rīcībā bija informācija par vairāk nekā 700 000 sugām, kā arī vairāk nekā 600 000 fotogrāfiju un miljoniem lappušu skenētas literatūras. Iniciatīva ir balstīta uz citu centienu apkopotās informācijas indeksēšanu, ieskaitot Sp2000, ITIS Dzīvības katalogu, Fishbase, NSF projektu AmphibiaWeb, Sēņu pētnieku, utt. Tagad uzmanība tiek pievērsta dzīvām sugām, bet vēlāk tiks iekļautas izmirušas sugas. Tā kā paredzams, ka turpināsies jaunu sugu atklāšana (pašlaik aptuveni 20 000 sugas gadā), enciklopēdija turpinās augt. Tā kā taksonomija atrod jaunus veidus, kā iekļaut sugas, kas atklātas ar molekulāriem paņēmieniem, palielināsies jaunu papildinājumu skaits, īpaši attiecībā uz baktērijām, arhebaktērijām un vīrusu mikrobu darbību. 
EOL mērķis ir kalpot kā resurss sabiedrībai, amatieriem, pedagogiem, studentiem un profesionāliem zinātniekiem no visas pasaules.

Resursi un sadarbība

Dzīves enciklopēdijai ir satura partneri visā pasaulē, kuri apmainās ar informāciju, izmantojot EOL platformu,  ieskaitot Wikipedia un Flickr . 
Tās saskarne ir tulkota vietnē translatewiki.net .